Puk wil klag teen Beeld terugtrek, sê Kgwadi | Maroela Media
Só sê prof. Dan Kgwadi, visekanselier van die Noordwes-Universiteit.
Die universiteit het vroeër vanjaar die klag oor die dagblad se beriggewing oor die voorval aanhangig gemaak, maar dit toe tydelik teruggetrek, hangende die uitkoms van die ondersoektaakspan se verslag. Dié verslag het bevind dat daar, in stryd met Beeld se beriggewing, geen nazistiese of fascistiese insidente op die Puk plaasgevind het nie.
Die sogenaamde Wessels-verslag is intussen deur die universiteitsraad bestudeer, en 'n raadsverslag daaroor is Donderdagoggend oorhandig aan Blade Nzimande, minister van hoër onderwys.
Kgwadi het aan Maroela Media gesê hy sal eerder met die bestuur van Beeld vergader in 'n poging om tot 'n vergelyk te kom. Indien daar nie tot 'n vergelyk gekom kan word nie en daar is steeds ongelukkigheid oor die koerant se beriggewing rakende die universiteit, kan daar stappe geneem word, het hy gesê.
Hy het tydens 'n mediakonferensie in Pretoria die studente en ouers van studente wat in die mediaberiggewing blootgestel is, om verskoning gevra. "Ons verstaan die trauma waardeur julle moontlik gaan. Julle het dalk nooit eens geweet julle aksies is so omstrede nie. Ek wil inwoners van Suid-Afrika verseker dat hulle hul kinders na ons universiteit kan stuur en dat hulle nie aan dié tipe verleentheid onderwerp sal word nie," het hy gesê.
Nou wonder ek waaroor wil Dan Kgwadi met Adriaan Basson vergader ? Dis tog duidelik dat Beeld blatant gelieg het , en eintlik karaktermoord gepleeg in sy sieklike beriggewing. Regte rioolsloot joernalistiek so uit Fleetstreet se boeke.
En Kgwadi wil nog gesels ?
Nee kyk die hele ding steek my diep in die krop. Voel al so of ons al weer aan die kortste end trek.
Nogtans het die Beeld-Leon Wessels-vriendekring netjies daarin geslaag om die persepsie landswyd te skep van 'n verbintenis tussen onderrig in Afrikaans en 'n chroniese kamma Puk-Nazi-kultuur .
Ek voel die klag moet noe teruggetrek word nie want dit is naamskending en geen persoon is vry van regte van ander mense nie
Kgwadi wil dalk die klag terugtrek, maar ek belowe jou die meerderheid Pukke en oud-Pukke wil nie. Basson het drogBeeld 'n lewenslange vyand van die Pukke gemaak met sy blatante verdraaiing van die feite. Hoe gouer Media24 se base van hom ontslae raak, hoe beter is die kans dat van die Pukke weer Beeld in die toekoms gaan lees.